EkBass/fiwiki-20250220-pages-articles huggingface dataset:
Kuka sä oot

Kuka sä oot on suomalaisen rap-artisti Cheekin neljäs studioalbumi, joka julkaistiin 21. toukokuuta 2008. Albumi on ollut Cheekin parhaiten menestynyt noustuaan Suomen virallisella listalla viidennelle sijalle, kun edellinen ennätys oli Käännän sivuu -albumin 17. sija. Listaviikkoja se keräsi 21. Suosion pohjana on ollut albumin ensimmäinen single, "Liekeissä", joka nousi sekä Suomen virallisen single- että latauslistan kärkipaikalle ja voitti myös The Voicen järjestämän äänestyksen vuoden 2008 kesähitistä. Kultalevy myönnettiin vuonna 2009. Albumia on myyty yhteensä yli 16 000. == Kappaleet == http://www.fono.fi/Dokumentti.aspx?kappale=kuka+s%c3%a4+oot&ID;=47843e7d-7170-4107-8d25-b6217c2a0846 ===Biitit=== * MGI: 1, 4, 5, 7, 8, 9, 12 * MMEN: 2, 3, 11 * GoodWill & MGI: 6 * OP Beats: 10 * Sakke: 13 == Toinen poski - Kuka sä oot RMX == 22\. tammikuuta 2010 internetissä julkaistiin ilmaiseksi Seren remixaama versio Kuka sä oot-levystä nimeltä Toinen poski - Kuka sä oot RMX. Toinen poski -levyn kotisivut === Kappaleet === * Liekeissä * Housut roikkuu 2 (mukana SP & Elastinen) * Kanssa tai ilman (mukana Illi) * Etsi joku toinen (mukana Johanna Försti) == Lähteet == == Aiheesta muualla == * Albumin arvostelu Tuoreet Platat -sivustolla Luokka:Cheekin albumit Luokka:MGI:n tuottamat albumit Luokka:MMENin tuottamat albumit Luokka:OP Beatsin tuottamat albumit Luokka:Sakke Aallon tuottamat albumit Luokka:Vuoden 2008 albumit
Katsuren gusuku

Katsuren gusuku () on gusuku eli ryūkyūlainen linna Uruman kaupungissa Japanissa. Nykyisin raunioina oleva linna rakennettiin 1100-luvulla. Linnan kultakausi sijoittuu Amawarin hallintokaudelle, 1400-luvun lopulta 1500-luvun alkupuoliskolle. Linna liitettiin Unescon maailmanperintöluetteloon vuonna 2000 osana gusukuista ja muista Ryūkyūn kuningaskunnan omistuksista koostuvaa ryhmää. Vuonna 2016 japanilaiset arkeologit kertoivat löytäneensä linnan raunioista Rooman valtakunnan kolikoita, joiden arvellaan kulkeutuneen Japaniin Kaakkois-Aasian kauppareittejä pitkin. Kyseessä on ensimmäinen Japanissa tehty roomalainen kolikkolöytö. == Lähteet == == Aiheesta muualla == * Wonder Okinawa: Katsuren gusuku Luokka:Unescon maailmanperintökohteet Japanissa Luokka:Japanin linnat Luokka:Okinawan prefektuuri
A Century of Love

A Century of Love on Geta Burlacun esittämä Moldovan edustuskappale vuoden 2008 Eurovision laulukilpailussa. Kappale esitettiin kokonaan englanniksi. Moldova jäi semifinaalissa 36 pisteellä sijalle 14 eikä edennyt finaaliin. Kyseessä oli vuoteen 2014 asti ainoa Moldovan karsiutuminen semifinaalissa. == Lähteet == Luokka:Vuoden 2008 euroviisuedustuskappaleet Luokka:Moldovan euroviisuedustuskappaleet
Estadio de la Cerámica

Estadio de la Cerámica on jalkapallostadion, joka sijaitsee Vila-realin kaupungissa, Valencian itsehallintoalueella, Espanjassa. Stadion toimii Villarrealin kotikenttänä. Stadion on rakennettu vuonna 1923 ja sen kapasiteetti on 25 000\. Lähes puolet Vila-realin kaupungin asukkaista, joita on noin 50 000, mahtuu stadionille. == Historia == Stadion avattiin 17. kesäkuuta 1923 ja ensimmäinen ottelu stadionilla käytiin CD Castellónin ja Cervantesin välillä. Se sai silloin nimekseen Campo del Villarreal, mutta se uudelleennimettiin kaksi vuotta myöhemmin El Madrigaliksi. Stadion sai myös lempinimen Feudo Amarillo, tämän sijainnin perusteella. Stadion sijaitsee viiden kilometrin päässä Välimerestä ja se on noin 50 metrin korkeudella vedenpinnan yläpuolella. Ensimmäiset muutokset stadionille tehtiin vuonna 1952, jolloin kenttää suurennettiin alkuperäisestä 95 x 65 metristä 105 x 65 metriin. Uudet mitat täsmäsivät Helsingin Olympiastadionin kentän mittoja, joka toimi myös mallina stadionin kentän laajennuksessa. 1960-luvulla stadionille rakennutettiin pieni katettu katsomo. Kauden 1971–1972 aikana koko eteläinen katsomonosa saatiin katettua. Vuonna 1988 se kuitenkin purettiin ja tilalle rakennettiin uusi katsomo, joka avattiin Atlético Madridia vastaan käydyn ystävyysottelun yhteydessä 8. maaliskuuta 1989. Seuran 75–vuotisjuhlan kunniaksi se päätti aloittaa stadionilla uudet remontoinnit. Eteläinen katsomonosa purettiin jälleen ja tilalle rakennettiin uusi katettu katsomo, johon tuli myös omat VIP-tilat. Stadionille rakennettiin vielä uusi pohjoinen katsomonosa, joka valmistui kaudella 1999–2000. Vuonna 1973, stadionille rakennettiin uudet valaisulaitteet. Kaupungintalo oli lupautunut avustamaan valaisulaitteiden rakentamiskustannuksissa, joita rakennettiin yhteensä neljä tornia, jokaiseen kentän kulmaan. Stadionin joukkueiden pukuhuoneiden sijainteja on muutettu useaan kertaan historian aikana. Kauteen 1935–1936 asti ne sijaitsivat stadionin kaakkoiskulmassa. Sen jälkeen pukuhuoneet sijaitsivat koilliskulmassa vuoteen 1989 asti, josta ne seuraavaksi siirtyivät lounaskulmaukseen. Nykyisten muutosten jälkeen pukuhuoneet sijaitsevat pääkatsomon alapuolella. Stadion nimettiin uudelleen 8. tammikuuta 2017 ennen La Liga -ottelua Barcelonaa vastaan Estadio de la Cerámicaksi. == Lähteet == == Aiheesta muualla == * Estadio de la Cerámica Villarrealin sivustolla * Kuvia Estadio de la Cerámicasta Worldstadia -sivustolla * Villarrealin suomalaisen kannattajayhdistyksen sivusto Luokka:Espanjan jalkapallostadionit Luokka:Castellón
Rodrigo González

Rodrigo ”Rod” Andrés González Espíndola (s. 19. toukokuuta 1968 Valparaíso, Chile) on saksalaisen Die Ärzte -yhtyeen basisti ja laulaja. == Nuoruus == Rodrigon vanhemmat olivat chileläisen presidentin Pinochetin poliittisesti vainottuja, minkä vuoksi heidät otettiin turvaan Hampuriin. Perhe eli Hampurissa sotilaallissa oloissa siihen asti, kunnes Rodrigon isä löysi itselleen töitä. Rodrigolla on myös vanhempi sisko nimeltä Claudia, joka on myös muusikko. == Die Erbenistä Die Ärzteen == Jo nuorena González oli mukana monessa yhtyeessä, joista ensimmäinen oli nimeltään Die Erben. Vuonna 1986 hän soitti banjoa hampurilaisessa punkyhtyeessä Die Goldenen Zitronen ja vuodesta 1988 vuoteen 1989 hän oli Rainbirds-yhtyeen kitaristi. González tutustui Die Ärzte -yhtyeen rumpaliin Bela B.:hen, kun molemmat vannoutuneina KISS-faneina lauleskelivat baarissa juovuksissaan KISS-yhtyeen kappaleita. Tuolloin González oli KISS Army -yhtyeen jäsen. Bela B. innostui Gonzálezin taidoista ja ottikin tämän kitaristiksi yhtyeeseensä S.U.M.P., jota myöhemmin kutsuttiin nimellä Depp Jones. Depp Jones joutui kuitenkin taloudellisiin vaikeuksiin ja hajosi lopulta vuonna 1992. Gonzálezista tuli Die Ärzte -yhtyeen uusi basisti vuonna 1993, kun se perustettiin uudelleen. Toisin kuin Die Ärzten edellisestä basistista Hagen Lieblingistä, Gonzálezista tuli yhtyeen virallinen jäsen. == Muut projektit == González työskentelee bänditoiminnan ohella myös tuottajana eri yhtyeille ja taiteilijoille, minkä lisäksi hänellä on yhteissopimus Rodrec-levyfirman kanssa. González on ollut myös saksalaisen Abwärts- punkyhtyeen kitaristi vuodesta 2004 asti. ==Aiheesta muualla== * Rod Army * RodRec Luokka:Vuonna 1968 syntyneet Luokka:Saksalaiset laulajat Luokka:Saksalaiset basistit Luokka:Saksalaiset rockmuusikot Luokka:Chileläiset muusikot Luokka:Die Ärzte Luokka:Elävät henkilöt
Tauno Nieminen

Tauno Nieminen (24. marraskuuta 1919 Turku – 2. huhtikuuta 1965) oli suomalainen keilailun maailman- ja Euroopan-mestari. Tauno Nieminen oli vuonna 1962 Besançonissa järjestettyjen keilailun ensimmäisten EM-kilpailujen paras mieskeilaaja. Hän voitti kultaa henkilökohtaisessa kilpailussa, parikilpailussa Matti Niemisen kanssa ja amerikkalaisittain keilatussa viisimiehiskilpailussa sekä hopeaa eurooppalaisittain kisatussa kuuden miehen joukkuekilpailussa. MM-kilpailuissa hän voitti kultaa viisimiehiskilpailussa ja hopeaa kahdeksanmiehiskilpailussa Helsingborgissa 1958 sekä Pentti Virtasen kanssa hopeaa parikilpailussa Méxicossa 1963. Turun Ässiä ja helsinkiläistä keilaseura Jyrää edustanut Nieminen voitti henkilökohtaisen Suomen mestaruuden vuosina 1958 ja 1964. ==Lähteet== * * Luokka:Suomalaiset keilaajat Luokka:Vuonna 1919 syntyneet Luokka:Vuonna 1965 kuolleet
Jordy Buijs

Jordy Buijs (28. joulukuuta 1988 Ridderkerk) on alankomaalainen jalkapalloilija, pelipaikaltaan puolustaja. Vuonna 2012 hän edustaa Eredivisiessä pelaavaa NAC Bredaa, Buijs ei ole sukua Feyenoordissa pelaavalle Danny Buijsille. Buijs on pelannut junioritasolla Feyenoordin riveissä jo vuodesta 1995, ja siirtyi edustusjoukkueen riveihin vuonna 2007. Jo vuoden päästä hänet siirrettiin lainasopimuksella De Graafschapiin. Nuoresta iästään huolimatta Buijs on jo ehtinyt saada menestystä Alankomaiden juniorimaajoukkueista. Vuonna 2005 hän oli mukana joukkueessa, joka ylsi hopealle alle 17-vuotiaiden EM-kilpailuissa 2005. Bruijs oli mukana myös nuoten maailmanmestaruuskilpailuissa Perussa. Kyseisissä kisoissa Alankomaat sijoittui kolmanneksi. == Lähteet == Buijs, Jordy Buijs, Jordy Buijs, Jordy
Nex Entertainment

Nex Entertainment, Inc. on japanilainen videopeliyhtiö, joka on toiminut vuodesta 1992 lähtien. Yhtiön alkuperäinen nimi oli Nextech, joka vaihtui nykyiseen muotoonsa heinäkuussa 2005. Nex Entertainment kehittää pelejä muiden pelitalojen julkaistavaksi ja markkinoitavaksi. Yhtiön asiakkaisiin lukeutuvat muun muassa Atlus, Capcom, Namco, Sega ja Square Enix. Esimerkkejä Nex Entertainmentin kehittämistä nimikkeistä ovat Resident Evilin Sega Saturn -sovitus, Resident Evil Code: Veronica, Shining Tears, Children of Mana sekä Time Crisis 3 ja 4. ==Lähteet== ==Aiheesta muualla== * Virallinen Nex Entertainment -sivusto Luokka:Japanilaiset videopeliyritykset
Rude Awakening (Megadethin albumi)

__NOTOC__ Rude Awakening on Megadethin viimeinen albumi ennen sen ensimmäistä hajoamista vuonna 2002. Albumi oli tarkoitus levyttää Argentiinan konsertissa, mutta syyskuun 11. päivän iskujen takia bändi päätti nauhoittaa sen Yhdysvalloissa. Dave Mustaine omisti kappaleen A Tout Le Monde syyskuun 11. päivän uhreille, ja mainitsee tämän ennen kappaleen alkua. == CD == === Kappaleet === Kaikki kappaleet kirjoittanut Dave Mustaine, ellei toisin mainittu. === CD 1 === #Dread and the Fugitive Mind – 4:12 #Kill the King – 3:50 #Wake Up Dead – 3:26 #In My Darkest Hour (Mustaine, David Ellefson) – 5:28 #Angry Again – 3:22 #She-Wolf – 8:17 #Reckoning Day (Mustaine, Marty Friedman, Ellefson) – 4:24 #Devil's Island – 5:06 #Train of Consequences – 4:30 #A Tout le Monde – 4:49 #Burning Bridges – 4:56 #Hangar 18 – 4:45 #Return to Hangar – 3:54 #Hook in Mouth (Mustaine, Ellefson) – 4:40 === CD 2 === #Almost Honest (Mustaine, Friedman) – 3:57 #1000 Times Goodbye – 6:14 #The Mechanix – 4:36 #Tornado of Souls (Mustaine, Friedman) – 5:47 #Ashes in Your Mouth (Mustaine, Friedman, Ellefson, Nick Menza) – 6:04 #Sweating Bullets – 4:38 #Trust (Mustaine, Friedman) – 6:46 #Symphony of Destruction – 4:50 #Peace Sells – 5:22 #Holy Wars… the Punishment Due/Silent Scorn – 8:51 === Saavutukset === === RIAA:n sertifikaatit === RIAA:n sertifikaatti Myöntämispäivä RIAA Gold & Platinum search Gold 23. heinäkuuta 2002 == DVD == Albumin DVD-painos julkaistiin niin ikään vuonna 2002. Se on ylittänyt kultalevyrajan Yhdysvalloissa.http://www.ukmix.org/forums/viewtopic.php?t=30231 DVD debytoi Suomen virallisen DVD-listan kahdeksannella sijalla. === Sisältö === # Dread and the Fugitive Mind # Wake Up Dead # In My Darkest Hour # She-Wolf # Reckoning Day # Devil's Island # Burning Bridges # Hangar 18 # Return to Hangar # Hook in Mouth # 1000 Times Goodbye # Mechanix # Tornado of Souls # Ashes in Your Mouth # Sweating Bullets (kappale) # Trust # Symphony of Destruction # Peace Sells # Holy Wars # Silent Scorn (tape) ==== Bonusmateriaali ==== * Megadeth yhtyeestä * Paul Garganon kommentteja Megadethista (teksti) * Bonusmateriaalia underground-liveshowsta: # Kill the King # Angry Again # Almost Honest # Train of Consequences # À Tout le Monde == Lähteet == == Aiheesta muualla == * * Luokka:Vuoden 2002 konserttitallenteet Luokka:Megadethin albumit Luokka:Megadethin videot Luokka:Musiikki-DVD:t Luokka:Konserttielokuvat
Mansikka-ahon koulu

Mansikka-ahon koulu oli peruskoulu Kouvolan Pikku-Palomäellä. Se tarjosi vuosina 1972–2014 opetusta vuosiluokkien 1–9 oppilaille. Samassa koulurakennuksessa toimi sekä ala- että yläaste. Mansikka-Ahon kansakoulu toimi vuosina 1972–1975, ja sen jälkeen se nimettiin Huovihongan peruskoulun ala-asteeksi. Yläasteen nimi oli Mansikka-ahon peruskoulun yläaste. Koulun rehtorina toimivat mm. Urpo Haimi, Pekka Leinonen, Kalevi Räikkönen ja Pekka Lipiäinen sekä vararehtorina mm. Annamari Pakarinen. Vuonna 1972 valmistuneeseen koulurakennukseen kuului opetustilojen lisäksi erillisissä rakennuksissa toimivat Kouvolan keskuskeittiön ruokala sekä Mansikka-ahon urheiluhalli, jossa luokat pitivät liikuntatunnit, sekä kevät- ja joulujuhlat. Rakennuksen on suunnitellut arkkitehti Olavi Soukka. Koulurakennus oli 76,6 metriä pitkä ja 54,7 metriä leveä halli, joka perustui 10,8 metrin x 10,8 metrin moduuliverkkoon sijoitettujen teräspilareiden kannattamiin ulkopuolisiin teräsristikoihin. Näin mahdollistettiin suuri joustavuus sisätilojen järjestelyssä. Koulurakennuksen arkkitehtuuri oli kuuluisa muun muassa siitä, että rakennuksen ikkunat sijaitsivat katolla, viistojen kolmiomaisten kattoelementtien tasaisella puolella. Tiheä kattoikkunaverkosto takasi valonsaannin. Erikoisen kattomuotonsa vuoksi rakennus kärsi lähes koko ajan vesikaton vuodoista. Koulun kummeina toimivat Kouvolan koripallojoukkue Kouvot ja kouvolalainen rallikuski Toni Gardemeister, joka on myös käynyt Mansikka-ahon koulua. Mansikka-ahossa opetettiin myös A-ryhmiä eli autistisia lapsia. Koulurakennuksen toiminta loppui vuonna 2014, kun uusi Mansikkamäen koulu avattiin Mansikka-ahon koulun viereen. Vanha rakennus purettiin kesällä 2014. === Kouvolan keskuskeittiö === Vuonna 1976 Mansikkka-ahon koulun itäpuolelle valmistui Kouvolan keskuskeittiö, jonka suunnitteli arkkitehti Eeva Keppo. Sen lännenpuoleisessa julkisivussa on käytetty samoja materiaaleja, värejä ja muotokieltä kuin viereisessä koulussa. Rakennuksen länsipuolella sijaitsee ruokala, joka toimi sekä puretun Mansikka-ahon koulun että nyt uuden Mansikkamäen koulun käytössä. Keittiörakennuksen idänpuoleinen osa on teollisen oloinen teräsrakenteineen, katoksineen, lastauslaitureineen ja ovineen. Tulevien vuosien aikana keskuskeittiö on tarkoitus purkaa ja rakentaa tilalle uusi ruokala uuden koulurakennuksen laajennusosana. Kouvolan uusi keskuskeittiö rakennetaan Katajaharjuun. ==Lähteet== Luokka:Kouvolan peruskoulut Luokka:Entiset suomalaiset oppilaitokset
Wildfell Hallin asukas

Wildfell Hallin asukas () on englantilaisen kirjailijan Anne Brontën kirjoittama romaani vuodelta 1848. Romaani kertoo naisesta, joka jättää vastuuttoman alkoholistimiehensä pelastaakseen itsensä ja pienen poikansa. Wildfell Hallin asukas oli Brontën toinen romaani, ja se menestyi paremmin kuin hänen esikoisteoksensa Agnes kotiopettajatar. Ensijulkaisunsa aikaan romaani kohtasi kritiikkiä muun muassa alkoholismin kuvauksestaan. Sitä kritisoitiin lisäksi naiskuvastaan, sillä romaanin nähtiin puolustavan naisen oikeutta jättää aviomiehensä. Useat myöhemmät kriitikot ovat pitäneet Wildfell Hallin asukasta yhtenä ensimmäisistä feministisistä romaaneista. Romaani jäi Anne Brontën viimeiseksi, sillä hän kuoli toukokuussa vuonna 1849 vajaa vuosi Wildfell Hallin asukkaan julkaisun jälkeen. Romaanin pohjalta on tehty kaksi televisioelokuvaa, joista ensimmäinen esitettiin vuonna 1968 ja toinen vuonna 1996. Romaanin käänsi myöhemmin suomeksi Kyllikki Villa. ==Katso myös== *Poems by Currer, Ellis, and Acton Bell *Agnes kotiopettajatar ==Lähteet== ==Aiheesta muualla== *Wildfell Hallin asukas projekti Gutenbergissä Luokka:Englantilaiset romaanit Luokka:Vuoden 1848 kirjat‎ Luokka:Brontën perhe
Denis Matthews

Denis James Matthews CBE (27. helmikuuta 1919 – 25. joulukuuta 1988) oli brittiläinen pianisti, pianopedagogi, musiikintutkija ja musiikkikirjailija. Hän tulkitsi muiden muassa Ludwig van Beethovenia, josta hän myös kirjoitti sittemmin suomennetunkin elämäkertateoksen. == Beethoven-elämäkerta == * Luokka:Brittiläiset pianistit Luokka:Brittiläiset musiikkikirjailijat Luokka:Itsemurhan tehneet Luokka:Vuonna 1919 syntyneet Luokka:Vuonna 1988 kuolleet
Emil Hirschfeld

Emil Hirschfeld (s. 31. heinäkuuta 1903 Danzig - 23\. helmikuuta 1968 Itä- Berliini) oli saksalainen kuulantyöntäjä. Hirschfeld työnsi urallaan kahdesti kuulantyönnön virallisen maailmanennätyksen sekä lisäksi useita ennätyksiä, joita ei kirjattu Kansainvälisen yleisurheiluliiton ennätyslistoille. Ensimmäisen kerran hänestä tuli virallinen ennätysmies, kun hän vei ennätyksen Ralph Roselta 6. toukokuuta 1928 tuloksellaan 15,79 m. Noin 2,5 kuukautta myöhemmin John Kuck otti Amsterdamin olympialaisissa ennätyksen itselleen mutta samana vuonna 26. elokuuta Bochumissa Hirschfeld palasi maailmanennätysmieheksi työntämällä ensimmäisenä kuulantyöntäjänä virallisesti yli 16 metriä tuloksellaan 16,04 m. Ennätys säilyi hänen nimissään kesäkuuhun 1932, jolloin Zygmunt Heljasz työnsi senttimetrin verran pidemmälle. Hirschfeldin paras arvokisasaavutus oli olympiapronssi Amsterdamin 1928 kisoista. Siellä hänen tuloksensa oli 15,72 m. ==Lähteet== * * Luokka:Saksalaiset kuulantyöntäjät Luokka:Saksalaiset olympiamitalistit Luokka:Vuonna 1903 syntyneet Luokka:Vuonna 1968 kuolleet
Dennis Brain

Dennis Brain (17. toukokuuta 1921 – 1. syyskuuta 1957) oli brittiläinen käyrätorvensoittaja. Hän julkaisi tunnettuja levytyksiä esimerkiksi Wolfgang Amadeus Mozartin konsertoista. Useat säveltäjät kirjoittivat Brainille teoksia, ja Francis Poulenc sävelsi hänen muistolleen elegian käyrätorvelle ja pianolle. Brain kuoli liikenneonnettomuudessa. Luokka:Käyrätorvensoittajat Luokka:Brittiläiset muusikot Luokka:Liikenneonnettomuudessa kuolleet Luokka:Vuonna 1921 syntyneet Luokka:Vuonna 1957 kuolleet
Stan Chambers

Stanley Holroyd ”Stan” Chambers (11. elokuuta 1923 – 13. helmikuuta 2015 Los Angeles, Kalifornia) oli yhdysvaltalainen televisioreportteri. Hänet tunnetaan pitkästä urasta, jonka hän loi losangelesilaiselle KTLA:lle. Chambers voitti useita Emmy-palkintoja ja tähden Hollywood Walk of Famella.http://ktla.trb.com/extras/ktla/60th/stan.html == Lähteet == Luokka:Yhdysvaltalaiset televisiotoimittajat Luokka:Hollywood Walk of Fame Luokka:Vuonna 1923 syntyneet Luokka:Vuonna 2015 kuolleet
Cindy Morgan

thumb|Cindy Morgan Cynthia Ann Cichorski eli Cindy Morgan (29. syyskuuta 1954 – joulukuu 2023) oli yhdysvaltalainen näyttelijä. Hän esiintyi muiden muassa elokuvissa Latvasta laho (1980) ja Tron (1982). Morgan kärsi näkövammasta.https://web.archive.org/web/20090219210928/http://cindy- morgan.com/PBP-Article-FEB-07.html Morgan syntyi Chicagossa puolalaiselle isälle ja saksalaiselle äidille. Hän opiskeli katolisesta koulusta päästyään Pohjois-Illinoisin yliopistossa.http://www.myspace.com/officialcindymorgan == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1954 syntyneet Luokka:Vuonna 2023 kuolleet
Salka Valka

Salka Valka on Halldór Laxnessin romaani, joka ilmestyi kahdessa osassa 1931 ja 1932. Teos kertoo nimihenkilön elämästä köyhässä islantilaisessa kalastajakylässä. Kirjan ensimmäinen osa kuvaa Salkan lapsuutta ja toinen nuoruutta. Salka Valka oli ensimmäinen Laxnessin kuuluisista romaaneista. Romaanista on tehty näytelmä-, elokuva- ja kuunnelmaversioita. Suomessa Salka Valka on ollut Laxnessin tunnetuin teos. Kirja on suomennettu kahdesti. Kristiina Kivivuori teki suomennoksen ruotsinkielisestä käännöksestä 1948. Jyrki Mäntylä suomensi romaanin islannista 1966. Jälkimmäisen suomennoksen on vuoden 2008 painosta varten tarkistanut Tapio Koivukari. ==Elokuvasovituksia== Vuonna 1954 tuotiin ensi-iltaan Arne Mattssonin ohjaama ja Sven Nykvistin kuvaama ruotsalainen elokuvasovitus. Vuonna 1979 Kristina Schulgin ohjasi Salka Valkasta televisionäytelmän Yleisradiolle. == Lähteet == == Aiheesta muualla == * Lappalainen, Otto: Taistelua sieluista Islannin taivaan alla. Kiiltomato.net 20.8.2008. Luokka:Islantilaiset romaanit Luokka:Vuoden 1931 kirjat Luokka:Vuoden 1932 kirjat
Steven Lisberger

Steven Lisberger (s. 24. huhtikuuta 1951 New York) on yhdysvaltalainen elokuvaohjaaja, joka muistetaan parhaiten klassikkoelokuvasta Tron (1982). Hänen muuta varhaista tuotantoaan ovat elokuvat Eläinten olympialaiset (1980), Vipinää viidakossa (1987) ja Slipstream (1989). Lisberger teki onnistuneen paluun vasta 2000-luvulla; hän alkoi vuonna 2007 työstää uutta elokuvaansa Soul Codea.http://www.variety.com/article/VR1117971330.html?categoryid=13&cs;=1 == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1951 syntyneet Luokka:Elävät henkilöt
Émile Cohl

Émile Cohl (4. tammikuuta 1857 – 20. tammikuuta 1938), syntymänimeltään Émile Eugène Jean Louis Courtet, oli ranskalainen pilapiirtäjä, sarjakuvapiirtäjä ja animaattori. Cohl toimi nuoruudessaan sekä valokuvaajana että pilapiirtäjänä. Pilapiirtäjänä hän saavutti mainetta, ja oli yksi aikansa tunnetuimmista piirtäjistä. Parhaiten Cohl tunnetaan kuitenkin piirrosanimaation uranuurtajana. Hänen ensimmäinen animaatioelokuvansa oli vuonna 1908 valmistunut Fantasmagorie, ja sitä pidetään kaikkien aikojen ensimmäisenä kokonaan piirrettynä animaatioelokuvana. Cohl kokeili myös nukke-elokuvan tekoa vuonna 1910. Cohlin elokuvissa seikkailivat usein valkoiset tikku-ukot tummalla taustalla. Hänen animaatioilleen oli tyypillistä yksinkertaisuus, liioittelu ja vapaa fantasia. Cohlin animaatioilla oli myös vakiosankari, Fantoche. Cohl teki vuosien 1908–1918 välillä arviolta 200 lyhyttä animaatiota. Gartz 1978, s. 21–22 == Lähteet == *Juho Gartz: Animaatioelokuvat. 1978, Suomen Elokuvasäätiön julkaisusarja nro 6. ISBN 951-9349-08-1 === Viitteet=== == Aiheesta muualla == Luokka:Ranskalaiset animaattorit Luokka:Ranskalaiset pilapiirtäjät Luokka:Vuonna 1857 syntyneet Luokka:Vuonna 1938 kuolleet
Venus simpukankuorella

Venus simpukankuorella (Venus on the Half-Shell) on science fiction -romaani, joka julkaistiin ensimmäisen kerran kahdessa osassa The Magazine of Fantasy and Science Fictionissä niin, että sen ensimmäinen osa ilmestyi joulukuun 1974 numerossa. Romaani julkaistiin kuvitteellisen kirjailijan Kilgore Troutin nimissä, vaikka sen todellinen kirjoittaja olikin Philip José Farmer. Kilgore Trout on Kurt Vonnegutin romaaneissa toistuvasti esiintyvä henkilöhahmo ja hänen teoksensa Venus simpukankuorella mainitaan ensimmäisen kerran Vonnegutin romaanissa Jumala teitä siunatkoon, herra Rosewater (1965). Kerrotaan ettei Vonnegut ilahtunut romaanin ilmestymisestä, erityisesti siksi, että yleisesti oletettiin hänen kirjoittaneen sen. Tämä ongelma ratkaistiin romaanin uudelleenjulkaisussa liittämällä Farmerin nimi lisäriville otsikon yhteyteen. Romaanissa väitetään, että Raamattu syyttää virheellisesti Merenptahia, muinaisen Egyptin hallitsijaa exoduksen faaraoksi, vaikka nimeä Merenptah ei mainitakaan Raamatussa ja Egyptin hallitsijaa exoduksen aikana kutsutaan ainoastaan "faaraoksi". Romaanille on luonteenomaista käyttää hahmojen nimistä anagrammeja. Farmerin romaania ei ole käännetty suomeksi, mutta romaanihahmo Kilgore Troutin alkuperäisen teoksen nimen on kääntänyt Jumala teitä siunatkoon, herra Rosewater -romaanin suomennoksessaan Marjatta Kapari. ==Aiheesta muualla== *Lehtijulkaisun alkuperäinen kansikuva VISCOssa Luokka:Kurt Vonnegut Luokka:Yhdysvaltalaiset tieteisromaanit Luokka:Vuoden 1975 kirjat
Pretty. Odd.

__NOTOC__ Pretty. Odd. on Panic at the Disco -yhtyeen toinen albumi. Se julkaistiin vuonna 2008, ja ensimmäinen albumi A Fever You Can't Sweat Out kolme vuotta aiemmin vuonna 2005. Albumi nousi Yhdysvalloissa Billboard 200 -listan toiselle sijalle. Suomessa se debytoi virallisen albumilistan sijalla 17, ja putosi seuraavalla listaviikollaan sijalle 34. == Kappaleet == # # # # # # # # # # # # # # # == Kokoonpano == * Ryan Ross – kitarat, laulu, huuliharppu, kosketinsoitin, piano * Brendon Urie – laulu, kitarat, piano, kosketinsoitin, urut, cembalo, ukulele, basso * Jon Walker – basso, kitarat, taustalaulu * Spencer Smith – rummut, lyömäsoittimet, taustalaulu == Arvostelut == * Metacritic: 70/100Metacritic: Reviews for Pretty. Odd. by Panic at the Disco * Allmusic: Allmusic review * Entertainment Weekly: B+Entertaninment Weekly: Album review * Rolling Stone: Rolling Stone: Album review == Lähteet == Luokka:Vuoden 2008 albumit Luokka:Panic! at the Discon albumit
Kenneth Stevenson

Kenneth William Stevenson (9. marraskuuta 1949 – 11. tammikuuta 2011) oli brittiläinen anglikaanikirkon pappi. Hän toimi vuosina 1995–2009 Portsmouthin piispana. Lähellä Edinburghia syntyneellä Stevensonilla oli skotti- ja tanskalaistaustaa. Hän sai hoitoa leukemiaan, joka todettiin ensi kertaa syyskuussa 2005. Hän kuoli sairauteen tammikuussa 2011. == Lähteet == Luokka:Englannin kirkon piispat Luokka:Vuonna 1949 syntyneet Luokka:Vuonna 2011 kuolleet
Satulapallokala

Satulapallokala (Canthigaster valentini) on mustavalkokirjava melko pienikokoinen pallokala, jota näkee joskus meriakvaarioissa.Pallokalat (suomenkielisen nimen lähde; harrastajan sivu) == Koko ja ulkonäkö == Satulapallokala kasvaa 11 cm pitkäksi. Sen vartalossa on leveät tummat raidat, kuin satulat, ja vatsapuolella punaisia pyöreitä pilkkuja.Australian Museum Fish Site Pyrstö on kirkkaan keltainen. Sukupuolet voi erottaa toisistaan värityksen perusteella: koiraan pään takaosasta lähtee säteittäisiä kirkkaan sinivihreitä juovia, ja sillä on alaleuan alla siniharmaa viiva oranssilla pohjalla, ja peräaukon takana siniharmaa läikkä. Naaraalta puuttuvat kaikki nämä kuviot.Saddled Toby Aquatic Community == Alkuperä == Satulapallokala on peräisin Indopasifiselta merialueelta. == Käyttäytyminen == Satulapallokala elää 10–100 yksilön parvissa. Eräät varsin samannäköiset viilakalat (Paraluteres prionurus) liittyvät joskus näihin parviin suojautuakseen pedoilta. Aikuiset naaraat muodostavat kukin oman reviirinsä, ja koiras vartioi usean naaraan reviirejä ja parittelee päivittäin eri naaraan kanssa. == Ravinto == Satulapallokala syö luonnossa enimmäkseen viher- ja punalevää, sekä pieniä selkärangattomia. Sen hampaat ovat sopeutuneet kovakuorisen ravinnon syömiseen.Practical Fishkeeping == Lähteet == == Aiheesta muualla == *Valokuvia suomalaisen akvaarioharrastajan kaloista (myös Chilomycterus schoepfi) Luokka:Meriakvaariokalat Luokka:Pallokalat
Agnes kotiopettajatar

Agnes kotiopettajatar () on englantilaisen kirjailijan Anne Brontën esikoisromaani vuodelta 1847. Romaani kertoo Agnes Grey -nimisestä kotiopettajattaresta, ja sen sanotaan perustuvan Brontën omiin kokemuksiin kotiopettajana. Agnes kotiopettajatarta verrataan usein Brontën sisaren Charlotten teokseen Kotiopettajattaren romaani. Ne molemmat käsittelevät samaa aihetta eli naisia kotiopettajan ammatissa. Anne Brontën teos on jäänyt usein Charlotten teoksen varjoon. Charlotten teosta on yleensä pidetty taiteellisesti parempana, ja se on ollut Annen teosta suositumpi. Anne Brontën huomiokykyä sekä viktoriaanisen yhteiskunnan ja elämäntyylin kuvausta Agnes kotiopettajattaressa on kuitenkin kehuttu. ==Katso myös== *Poems by Currer, Ellis, and Acton Bell *Wildfell Hallin asukas == Lähteet == ==Aiheesta muualla== *Agnes kotiopettajatar projekti Gutenbergissä Luokka:Englantilaiset romaanit Luokka:Vuoden 1847 kirjat Luokka:Brontën perhe
Juovasiilikala

Juovasiilikala (Chilomycterus schoepfi) on mustavalkokirjava keskikokoinen siilikala, jota näkee joskus meriakvaarioissa. == Koko ja ulkonäkö == Juovasiilikala voi kasvaa luonnossa lähes 30 cm pitkäksi. Se on vartaloltaan laatikkomainen, kyhmypintainen, kellanharmaa-mustajuovainen.Malawi Cichlid Homepage (kuvia) == Alkuperä == Juovasiilikala on peräisin Atlantin länsiosista Nova Scotian, Mainen, Bahaman ja Brasilian rannikoilta. Se viihtyy laguunien ja lahtien meriruohoniityillä sekä rannikon matalilla riutoilla. == Käyttäytyminen == Muiden siilikalojen tapaan juovasiilikalat osaavat pullistaa itsensä palloksi imaisemalla vatsansa täyteen vettä. Ne myös erittävät myrkyllistä limaa ihostaan suojautuakseen pedoilta. == Ravinto == Juovasiilikala syö selkärangattomia. Akvaariossa sitä ruokitaan monipuolisella, lihapitoisella ravinnolla.PetEducation == Lähteet == == Aiheesta muualla == *Bob Fenner: Burrfish, Porcupine Puffers, Family Diodontidae Wetwebmedia *Valokuvia suomalaisen akvaarioharrastajan kaloista (myös Canthigaster valentini) Luokka:Meriakvaariokalat Luokka:Jäykkäleukakalat
Klassinen rock

Klassinen rock on jälkikäteen syntynyt nimitys, jolla nykyisin joskus kutsutaan 1960- ja 1970-luvun suosittujen rockyhtyeiden musiikkia. Tämän aikakauden rockmusiikki on silloin nuoruuttaan eläneiden ihmisten ja usein nuorempienkin rock-kriitikoiden keskuudessa jatkuvasti erittäin arvostettua ja esikuvallista, mihin nimitys klassinen rock viittaa. Yhdysvalloissa klassinen rock (classic rock) on 1980-luvulla syntynyt radioformaatti, jota edustavien radioasemien soittolistat sisältävät lähinnä 1960- ja 1970-lukujen rockhittejä. Nykyisellään klassista rockia edustaviin soittolistoihin saattaa sisältyä myös esimerkiksi 1980-luvun hard rock -kappaleita ja 1990-luvun vaihtoehtorockia, jonka katsotaan olevaan tyyliltään ja tunnelmaltaan yhteensopivaa vanhemman rockmusiikin kanssa. Luokka:Rockin tyylilajit
Armada (albumi)

__NOTOC__ Armada on norjalaisen black metal -yhtye Keep of Kalessinin kolmas studioalbumi, joka julkaistiin 27. maaliskuuta 2006. == Kappaleet == # # # # # # # # # # == Kokoonpano == * Obsidian C. (A.O Gronbech) – kitarat, syntikka * Thebon – laulu * Wizziac – basso * Vyl (Vegard Larsen) – rummut == Arvostelut == * Allmusic: AllMusic review * Imperiumi.net: 8+/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2006 albumit Luokka:Keep of Kalessinin albumit
Jackie Chan Stuntmaster

Jackie Chan Stuntmaster on videopeli, joka pohjautuu kuuluisan taistelulajien asiantuntijan ja näyttelijä Jackie Chanin hahmon seikkailuihin, pelaajan joutuessa päihittämään useita kymmeniä vihollisia läpi kenttien. == Pelaaminen == Pelissä on 15 3D-kenttää, jotka sijaitsevat New Yorkissa. Pelaaminen koostuu temppuratamaisesta esteiden ohittamisesta sekä vastustajien mukiloinnissa, johon voi käyttää avukseen ympäristöä. Kerättäviä tavaroita ovat ilmassa leijuvat salaperäiset lohikäärmeikonit, sekä maitotuotteet, joista pelaaja (Jackie Chan) saa terveyttään takaisin. Pelin väkivalta ja toiminta on toisinaan melko sarjakuvamaista. == Tapahtumat == Roistot kaappaavat Jackie Chanin isoisän, ja Jackien on pelastettava hänet. Tapahtumapaikkana ovat New Yorkin eri osiot eli kadut, satama, viemäri, katot sekä tehdas. == Pelin tekemisestä == Radical Entertainment opasti Jackie Chania pelin tekoaikana, sillä Jackie Chan teki liikemallinnuksen ja antoi äänensä pelihahmolleen. ==Lähteet== Luokka:PlayStation-pelit Luokka:Toimintapelit Luokka:Vuoden 2000 videopelit
Rudi Carrell

Rudi Carrell, oikealta nimeltään Rudolf Wijbrand Kesselaar (19. joulukuuta 1934 Alkmaar, Alankomaat - 7\. kesäkuuta 2006 Bremen, Saksa) oli hollantilainen viihdealan monitaitaja, elokuvatuottaja ja näyttelijä. Rudi Carrellin isä ja isoisä olivat viihdealan taitajia, ja isä tutustutti hänet showbisnekseen. Rudi sai viikoittaisen esiintymismahdollisuuden Hollannin radion AVROn ohjelmassa vuodesta 1955 ja vuodesta 1959 hänen oma Rudi Carrell Show’nsa pyöri televisiossa. Rudi Carrell lauloi viihteellisiä ironisia lauluja ja osallistui jopa Euroviisuihin vuonna 1960 kappaleellaan Wat een Geluk (Mikä onni) sijoittuen viimeistä edelliseksi, mutta kappaleesta jäi hänelle tunnusmelodia. Rudi Carrell esiintyi myös pääosassa Robinson Crusoe -tulkinnassa 1964, jossa hänellä oli mukanaan apina Vrijdag (Perjantai) sekä israelilaissyntyinen laulajatar Esther Ofarim merenneitona. Tästä heille myönnettiin Montreux'n Hopeinen ruusu. Belgialaisen viihdetaiteilija Bobbejaan Schoepenin kanssa Carrell teki yhteistyötä 1971 - 1972. Rudi Carrellin ura kohosi huippuunsa Saksassa, jonne hän siirtyi 1974 ja asettui asumaan Sykeen Bremenin lähistölle. Jo vuodesta 1971 hän oli ohjannut Saksassa suosioon nousseita elokuvia. Vuonna 1987 Rudi's Tagesshow:ssa esitettiin video, jossa naisesiintyjät pukutuivat Ajatollah Khomeinin hahmoon, mikä aiheutti diplomaattisen kriisin, jonka seurauksena muun muassa Goethe-instituutin Teheranin osasto suljettiin. Carrell vihjaili ohjelmassaan myös liittokansleri Helmut Kohlin ilotalokäynneistä sekä Berliinin pormestarin homoseksuaalisuudesta. Toisaalta Carrell oli suosittu muun muassa Israelissa ja Sloveniassa, jossa hän toimi perheiden jälleenyhdistämiseksi. Rudi Carrell kuoli keuhkosyöpään. Kuvanveistäjä Carsten Eggers on tehnyt Rudi Carrellin pronssisen rintakuvan Alkmaariin. == Lähteet == == Aiheesta muualla == *Rudi Carrell Internet Movie Databasessa Luokka:Alankomaalaiset elokuvaohjaajat Luokka:Vuonna 1934 syntyneet Luokka:Vuonna 2006 kuolleet Luokka:Alankomaiden euroviisuedustajat Luokka:Vuoden 1960 euroviisuedustajat
Zarra-palkinto

Zarra-palkinto () on Espanjan jalkapalloilussa parhaalle espanjalaiselle maalintekijälle myönnettävä palkinto, jota jakaa urheilulehti Marca. Palkinto on nimetty Athletic Bilbaossa pelanneen hyökkääjän Telmo Zarran mukaan. David Villa ja Iago Aspas ovat voittaneet Zarra-palkinnon neljästi. == Voittajat == Kausi Pelaaja Alue Seura Maalit 2005–2006 David Villa Valencia 25 2006–2007 David Villa Valencia 16 2007–2008 Dani Güiza Mallorca 27 2008–2009 David Villa Valencia 28 2009–2010 David Villa Valencia 21 2010–2011 Álvaro Negredo Sevilla 20 2011–2012 Fernando Llorente Athletic Bilbao 17 2011–2012 Roberto Soldado Valencia 2012–2013 Álvaro Negredo Sevilla 25 2013–2014 Diego Costa Atlético Madrid 27 2014–2015 Aritz Aduriz Athletic Bilbao 18 2015–2016 Aritz Aduriz Athletic Bilbao 20 2016–2017 Iago Aspas Celta Vigo 19 2017–2018 Iago Aspas Celta Vigo 22 2018–2019 Iago Aspas Celta Vigo 20 2019–2020 Gerard Moreno Villarreal 18 2020–2021 Gerard Moreno Villarreal 23 2021–2022 Iago Aspas Celta Vigo 17 Raúl de Tomás Espanyol Luokka:Espanjan jalkapallo
Di Stéfano -palkinto

Di Stéfano -palkinto () on Espanjan jalkapalloilussa kauden parhaalle pelaajalle myönnettävä palkinto, jota urheilulehti Marca on jakanut kaudesta 2007–2008 lähtien. Palkinto on nimetty Real Madrid -legenda Alfredo Di Stéfanon mukaan. Voittajan valitsevat sekä Marcan lukijat että asiantuntijaraati. Koko sarjakauden ajan lukijat voivat jokaisen kierroksen jälkeen äänestää mielestään kierroksen kolmea parasta pelaajaa. Kauden päätteeksi 50 eniten pisteitä kerännyttä pääsevät loppukilpailuun, jossa raati äänestää lopullisesta voittajasta. == Voittajat == Kausi Pelaaja Seura 2007–2008 Raúl Real Madrid 2008–2009 Lionel Messi Barcelona 2009–2010 Lionel Messi Barcelona 2010–2011 Lionel Messi Barcelona 2011–2012 Cristiano Ronaldo Real Madrid 2012–2013 Cristiano Ronaldo Real Madrid 2013–2014 Cristiano Ronaldo Real Madrid 2014–2015 Lionel Messi Barcelona 2015–2016 Cristiano Ronaldo Real Madrid 2016–2017 Lionel Messi Barcelona 2017–2018 Lionel Messi Barcelona 2018–2019 Lionel Messi Barcelona 2019–2020 Karim Benzema Real Madrid 2020–2021 Luis Suárez Atlético Madrid 2021–2022 Karim Benzema Real Madrid 2022–2023 Marc-André ter Stegen Barcelona == Lähteet == Luokka:Espanjan jalkapallo Luokka:Jalkapallopalkinnot
ESTJ

ESTJ on yksi Myers-Briggs-tyyppi-indikaattorin määrittelemistä 16:sta persoonallisuustyypistä, joka on indikaattorin mukaan ekstrovertti (E), tosiasiallinen (S), ajatteleva (T) ja järjestelmällinen (J). Tyypillisimmillään tähän tyyppiin kuuluvat toimeenpanijat, esimerkiksi sotilasjohtajat. ESTJ:ä voidaan luonnehtia myös tosiasioihin nojautuvaksi käytännölliseksi organisoijaksi. Toinen ulospäin suuntautunut ajattelijatyyppi on ENTJ. Ulospäinsuuntautuneina (E; Extrovert) ESTJ-persoonallisuustyypin henkilöt suuntautuvat ulospäin ja toisaalta saavat energiaa ulkopuolisista suhteistaan. Heille mielekäs viestintämuoto on sanallinen, keskustelu. He työstävät omia ajatuksiaan pidemmälle keskustelemalla sekä ovat kiinnostuneita monista asioista. He ovat sosiaalisisesti tunteikkaita ja aloitekykyisiä työ- ja yksityiselämässään. Havaitsijoina (S; Sensing) he suuntautuvat tämänhetkisiin tosiasioihin, ovat asiakeskeisiä ja konkreettisia. He keskittyvät tämänhetkisiin tosiasioihin ja muistavat myös yksityiskohdat. Johtopäätöksiin he tulevat vasta huolellisen ja perusteellisen harkinnan jälkeen. Ideoita ja teorioita he ymmärtävät käytännön toteutuksen kautta. Ajattelijoina (T; Thinking) he keskittyvät päätösten seurauksiin ja irrottavat mielellään itsensä henkisesti tilanteesta kyetäkseen arvioimaan asioita objektiivisesti. He saavat energiaa siitä, että kykenevät arvioimalla ja erittelemällä löytämään ratkaisun. Heidän tavoitteenaan on löytää mahdollisimman moneen tapaukseen sopiva ratkaisumalli. Järjestelmällisinä (J; Judging) he käyttävät päättelyään työstääkseen ulkopuolista ympäristöä sekä etsivät tapaa säännellä ja johtaa sitä. Suunnitelmissa pitäytyminen ja aikataulu ovat heille tärkeitä ja he pitävät aikaansaamisesta. MBTI SF SF ST ST NF NF NT NT Yhteensä IJ ISFJ 13.8% ISTJ 11.6% INFJ 1.5% INTJ 2.1% 29.0% EJ ESFJ 12.3% ESTJ 8.7% ENFJ 2.4% ENTJ 1.8% 25.2% EP ESFP 8.5% ESTP 4.3% ENFP 8.1% ENTP 3.2% 24.1% IP ISFP 8.8% ISTP 5.4% INFP 4.4% INTP 3.3% 21.9% Yhteensä 43.4% 43.4% 30.0% 30.0% 16.4% 16.4% 10.4% 10.4% == Lähteet == Luokka:Persoonallisuustyypit
Paholaisen asianajaja (elokuva)

Paholaisen asianajaja () on Taylor Hackfordin ohjaama kauhuelokuva vuodelta 1997. Elokuvan pääosissa ovat Keanu Reeves, Al Pacino ja Charlize Theron. Elokuva perustuu Andrew Neidermanin romaaniin. Elokuvan nimi tulee katolisen kirkon aikaisemmasta virasta (lat. advocatus diaboli), joka tutki ihmeiden aitoutta. Al Pacinon hahmon nimi taas juontuu Kadotettu paratiisi -nimisen runoelman kirjoittajasta John Miltonista. Elokuva sisältää myös viittauksia kyseiseen teokseen – sitaatti "Parempi herrana Helvetin kuin orjana Taivaan" – ja helvetin liekehtiviin piireihin, joita Dante Alighieri kuvaili Jumalaisessa näytelmässään. Maailmanlaajuisesti Paholaisen asianajaja tuotti 153 miljoonan dollarin lipputulot. == Juoni == Elokuva kertoo nuoresta floridalaisesta lakimiehestä Kevin Lomaxista, joka ei ole hävinnyt vielä yhtäkään oikeudenkäyntiä. Kevin puolustaa opettajaa, jota syytetään oppilaansa hyväksikäytöstä. Oikeudenkäynnin aikana Kevin vakuuttuu opettajan syyllisyydestä mutta pitää hurjassa nousujohteessa olevaa uraansa tärkeämpänä ja voittaa lopulta jutun. Vaikutusvaltainen Milton, Chadwick & Waters -nimisen lakifirman omistaja John Milton ottaa yhteyttä Keviniin ja tarjoaa tälle suurta palkkiota saadakseen tämän valitsemaan valamiehiä erääseen tärkeään oikeudenkäyntiin. Kevin suostuu ja muuttaa tyttöystävänsä Mary Annin kanssa New Yorkiin. Ensimmäisessä jutussa Kevin puolustaa Phillipe Moyezia jota syytetään eläinten uhraamisesta. Kevin voittaa jutun ja viettää aikaansa paljon töissä ja Miltonin kanssa, kun taas Mary Ann viettää aikaansa yksin kotona. Seuraava juttu koskee rikasta Alexander Cullenia, jota syytetään perheensä murhasta. Tehtävä etäännyttää Keviniä entistä enemmän Mary Annista. Jatkuva yksinäisyys saa Mary Annin näkemään näkyjä, jotka viittaavat Mary Annin mahdollisiin mielenterveysongelmiin. Kun Milton huomaa Mary Annin ongelmat, hän ehdottaa että Kevin vetäytyisi jutusta, mutta Kevin jatkaa oikeustaistelua vakavin seurauksin. == Näyttelijät == == Lähteet == Luokka:Vuoden 1997 yhdysvaltalaiset elokuvat Luokka:Yhdysvaltalaiset kauhuelokuvat Luokka:Taylor Hackfordin ohjaamat elokuvat
Martin Bahne

Carl Martin Bahne (s. 22. huhtikuuta 1975 Kaarina)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 125. on suomalainen näyttelijä. Äidinkieleltään ruotsinkielinen Bahne on näytellyt niin suomeksi kuin ruotsiksikin. Hän on mukana vuonna 2006 perustetussa Projektori-teatteriryhmässä. ==Ura ja elämä== Martin Bahne syntyi vientipäällikkö Johan Bahnen ja Vivi-Ann Bahnen perheeseen. Bahne valmistui merkonomiksi vuonna 1994 ja edelleen taloustieteiden maisteriksi Åbo Akademista 1999. Teatteritaiteen maisteriksi hän valmistui Teatterikorkeakoulusta vuonna 2003. Hänen veljensä Magnus Bahne on entinen jalkapallomaalivahti. Bahne on näytellyt TeatteriSudessa, jossa hänen osiaan olivat Cosmo Disney Philip Ridleyn teoksessa Disney Killer (1996) sekä keikarimainen Cléante Molièren näytelmässä Luulosairas (2000). Teatterikorkeakoulussa Bahne näytteli muun muassa David Edgarin Helluntaiaatossa. Aleksis Kiven klassikossa Seitsemän veljestä hänellä oli Tuomaan osa. 2000-luvun alkuvuosina Bahne teki rooleja Helsingin Svenska Teaternissa sekä Vaasan molemmissa teattereissa.Martin Bahne, Ilona- esitystietokanta, Teatterin tiedotuskeskus, viitattu 19.12.2014. Bahne on näytellyt myös Teater Mirissä Mihail Bulgakovin teoksessa Satan i Moskva. Projektori-ryhmässä hän on näytellyt tuotannoissa Janne Kuutio (2007) sekä Elmo (2008). Vuonna 2007 Bahne tulkitsi pääosan Minna Haapkylän vastanäyttelijänä, kapteeni Carl von Munckina Lauri Törhösen draamaelokuvassa Raja 1918. Åke Lindmanin sotakuvauksessa Etulinjan edessä hänellä oli sivuosa. Bahne on näytellyt myös eräissä televisiotuotannoissa. Tällä hetkellä hän näyttelee Virus-teatterissa. ==Filmografia== ===Elokuvat=== * Etulinjan edessä (2004) * Raja 1918 (2007) ===Televisiotyöt=== * NDA – Salassapitosopimus (2005) * Gränsfall (2007) * Ratamo (2018) * Syke (2018) * Sorjonen (2019) * Kullannuput (2021) * Pala sydämestä (2021) * Karuselli (2021) * Maria Kallio (2021) * Made in Finland (2022) * Pohjolan laki (2023) ==Lähteet== ==Aiheesta muualla== *Projektori-ryhmä * * Luokka:Suomalaiset näyttelijät Luokka:Vuonna 1975 syntyneet Luokka:Elävät henkilöt
Matti Kettunen

Matti Juhani Kettunen (s. 23. helmikuuta 1954 Helsinki) on suomalainen Joensuussa asuva opettaja ja eräkirjailija. Hänen teoksensa ovat pääasiassa luontoa, eränkäyntiä ja kalastusta käsitteleviä kertomuskokoelmia. Teosten tapahtumat sijoittuvat yleensä Pohjois-Karjalaan, Kainuuseen ja Lappiin, erityisesti Tenojoelle. Kettusen vanhemmat olivat autoilija Antti Kettunen ja kansakoulunopettaja Anja o.s. Vainio. Hän pääsi ylioppilaaksi 1972 ja valmistui luokanopettajaksi 1976 sekä filosofian maisteriksi 1978. Kettunen toimii nykyisin peruskoulun luokanopettajana Joensuun Karsikon koulussa. Kettusen tekstejä on ilmestynyt myös kokoomateoksissa (Eränkävijä, Erätulilta, Eräjuttuja, Erämiesten matkassa). == Teoksia == * Aavesoutaja. Karisto 1980 * Kalavuosi. Karisto 1982 * Taimenvesiltä ja erämetsistä. Karisto 1984 * Saloilta ja suurilta vesiltä: tervaksentuoksuisia erälastuja. Karisto 1985 * Salojen lumoissa. Karisto 1988 * Arma Fennica - Suomen eräkirjat ja eräaiheiset julkaisut. Arma Fennica 1991 (yhdessä Timo Hyytisen kanssa) * Koukkaus Vetsikossa ja muita kertomuksia kalavesiltä ja erämetsistä. Karisto 1991 * Kultakylkinen Rapala ja muita eräkertomuksia saloilta ja vesiltä. Karisto 1993 * Eräretkellä Jonkerissa ja muita metsästys- ja kalastuskertomuksia. Karisto 1994 * Lohiperho. Karisto 1996 * Eräpäiväkirja. 1997 (yhdessä Markku Halosen kanssa) * Mittakalat. Karisto 1998 * Ruunaan perhokalastusopas. Metsähallitus 1998 * Lohiyö Tenolla - lohensoutajan opas. Karisto 2000 * Kettu repussa : repullinen eräjuttuja. Karisto 2003 * Pielisjoen lohensoutajat. Karisto 2004 * Luontoretkelle Karjalan kunnaille - kohdeopas Keski-Karjalaan ja naapuriin. Keski-Karjalan luonto 2005 (avustajana Markku Halosen toimittamassa kirjassa) * Atrain: Kalavesien kertomaa Tenolta ja Pohjois-Karjalasta. Karisto 2007 * Lohen ja kuhan kotivesillä. Karisto 2009 * Uistinmestarien sormenjälkiä. Karisto 2011 * Mökkikalastajan käsikirja. Karisto 2013 * Unelmalohia ja lohiunelmia. Karisto 2014 == Palkinnot == * Pohjois-Karjalan kirjailijayhdistys Ukrin Vuoden kynä -palkinto 1993 * Kariston Säätiön tunnustuspalkinto 2006 * Maakuntakirjailijat-mitali 2012 == Lähteet == * * Pohjoiskarjalaisten nykykirjailijoiden matrikkeli: Matti Kettunen * Kariston kirjailijat: Matti Kettunen * Matti Kettunen Kirjasampo.fi:ssä Luokka:Suomalaiset kirjailijat Luokka:Suomalaiset opettajat Luokka:Vuonna 1954 syntyneet Luokka:Elävät henkilöt
Japan Airlinesin lento 351

Japan Airlinesin lento 351 kaapattiin 31. maaliskuuta vuonna 1970. Kaapparit ottivat 129 panttivankia, joista 122 oli matkustajia ja 7 miehistön jäseniä. Heistä osa vapautettiin Fukuokan lentoasemalla. Seitsemän kiihkomielistä Japanin punainen armeijakunta -nimiseen terroristijärjestöön kuuluvaa japanilaista opiskelijaa kaappasivat lentokoneen omatekoisilla pommeilla ja samuraimiekoilla uhaten Tokio–Fukuoka -reitillä 31. maaliskuuta 1970. Kaapparit vaativat lentokoneen lentämistä Pjongjangiin, Pohjois-Korean pääkaupunkiin. Lentokone laskeutui eteläkorealaisten hävittäjien saattamana Soulin Gimpon kansainväliselle lentoasemalle. Etelä-Korean viranomaiset yrittivät vakuutella kaappareille, että he olivat Pjongjangissa. Gimpon lentokentän virkailijat pukeutuivat pohjoiskorealaisiin virkapukuihin ja kaikki kentän länsimaiset tunnukset poistettiin.Samurai kaappaus – Vuoden 1970 uutistapahtumat kuvina 2.9.2008, sivu 72 Etelä-Korean viranomaiset neuvottelivat kaappareiden kanssa panttivankien vapauttamisesta, jonka vastineeksi kaapparit saisivat vapaan pääsyn pois Etelä-Koreasta. Ehdoksi kaappaajat asettivat, että jokin korkea-arvoinen japanilainen henkilö tulisi panttivankien tilalle. Tähän suostui kansanedustaja Shinjiro Yamamura, joka saapui sen takia Souliin. Yamamuran suostumus otettiin Japanissa vastaan sankarillisesti, ja pääministeri Eisaku Satō kutsui tekoa isänmaan asiaksi. Kun Yamamura nousi koneeseen, kaapparit vaativat, että kansanedustaja Sukeya Aben olisi tultava koneeseen tunnistamaan, että panttivanki todella oli Yamamura. Kaapparit pelkäsivät, että jos he lähtisivät Soulista ilman panttivankia, Etelä-Korean hävittäjät ampuisivat koneen alas. Pohjois-Korean viranomaiset pitivät aluksi Japanin Punaisen armeijakunnan jäseniä maahantunkeutujina, mutta vapauttivat heidät myöhemmin. Yamamura ja koneen miehistö palasivat Tokioon ilman minkäänlaista välikohtausta. Kaapparit Takahiro Konishi, Shiro Akagi sekä Kimihuro Uomoto, Moriaki Wakabayashi ja Takeshi Okamoto asuvat edelleen Pohjois-Koreassa, kun taas Yoshimi Tanaka pidätettiin maaliskuussa vuonna 2000 Thaimaassa ja luovutettiin Japaniin. Takamaro Tamiya kuoli Pjongjangissa. == Lähteet == Luokka:1970 Luokka:Lentokonekaappaukset
Marsalkka Govorovin kirjallisuuspalkinto

Marsalkka Govorovin kirjallisuuspalkinto (, Neuvostoliiton marsalkka L. A. Govorovin kirjallisuuspalkinto) on Pietarin kaupunginhallituksen 2001 perustama, kerran vuodessa jaettava kirjallisuuspalkinto, jonka tarkoitus on edistää isänmaallista kirjallisuutta.http://www.assembly.spb.ru/manage/page?tid=633200214. Palkinto luovutetaan Pietarissa asuvalle henkilölle kirjallisista teoksista, jotka Pietarin kaupungin antaman palkintoa koskevan virallisen asetuksen mukaan ”paljastavat kansallisten urotekojen mahtavuuden sekä suurten sotapäälliköiden roolin suuressa isänmaallisessa sodassa 1941–1945, soturien ja piiritetyn Leningradin asukkaiden sankaruuden ja miehisyyden, isänmaallisuuden, ihmisrakkauden sekä voittaja-esi-isiemme kunniakkaita perinteitä jatkavien aikalaistemme korkean moraalisen laadun”. Palkinnossa on kolme luokkaa, arvoiltaan 25 000, 15 000 ja 10 000 ruplaa.http://www.fontanka.ru/2001/10/18/58212/ Suomalaisista palkinto on myönnetty Johan Bäckmanille vuonna 2004. Bäckman sai palkinnon yhdessä venäläisen historiantohtori Nikolai Barynishkovin kanssa kirjasta "Leningradin piiritys ja Suomi 1941-1944". Bäckman toimi kirjan kustantajana. == Lähteet == Govorovin kirjallisuuspalkinto
Hoyt Vandenberg

Hoyt Sanford Vandenberg (24. tammikuuta 1899-2\. huhtikuuta 1954) oli Yhdysvaltain ilmavoimien neljän tähden kenraali ja itsenäisten ilmavoimien toinen esikuntapäällikkö sekä CIAn johtaja kesäkuusta 1946 toukokuuhun 1947. ==Aiheesta muualla== *Public domain biography provided by the United States Air Force *The Last Salute: Civil and Military Funeral, 1921-1969, CHAPTER X, Former Air Force Chief of Staff General Hoyt S. Vandenberg, Special Military Funeral, 2-5 April 1954 by B. C.& Mossman and M. W. Stark Luokka:CIA:n johtajat Luokka:Yhdysvaltain ilmavoimien kenraalit Luokka:Vuonna 1899 syntyneet Luokka:Vuonna 1954 kuolleet